hu hu hu hu hu hu hu hu en pt es id hu hu hu hu sk hu hu hu hu hu hu sk hu hu es hu hu hu hu hu hu hu hu hu hu en hu ca en en en en az hu hu hu de hu de hu de hu de hu hu hu es hu hu hu hu hu hu hu hu hu hu hu hu hu hu hu es pt es en en es pt hu en hu
Komlói Amatőr Színházi Találkozó – Nyolc produkció szerepel a versenyprogramban – pécsiérték.hu
Több színes programot kínál szeptemberben a Duna-Dráva Nemzeti Park
A Magnus Aircraft Fusión 212 kisrepülőgépe bemutatkozik az Egyesült Államokban
Pécs díszpolgára lett Uhrik Teodóra táncművész
Könyvbemutatót tart Bognár Papp Irén Pécs Város Napján
Megújult a Zrínyi-várat övező park Szigetváron
Komlói Amatőr Színházi Találkozó – Nyolc produkció szerepel a versenyprogramban
Facebook Twitter Tumblr Pinterest
Nyolc előadást, köztük egy határon túli produkciót láthat a közönség a VII. Komlói Amatőr Színházi Találkozó (KASZT) versenyprogramjában, amelyet november 4. és 7. között tartanak a baranyai városban.
November 4-én a bajai Rábl Színpad a Janne Teller Semmi című regényének színpadi adaptációját adja elő, másnap a komlói Súgólyuk Színház Galgóczi Erzsébet Tizenegy több, mint három című novellájából készült darabot és Gene Stone – Ray Cooney: Miért nem marad reggelire? című vígjátékát mutatja be.
November 6-án a Rábl Színpad a Jonathan Safran Foer írása nyomán készült Rém hangosan és irtó közel című kamaradrámával lép színpadra, Háy János A lány, aki hozott lélekből dolgozott című darabját a székesfehérvári Szabad Színház előadásában láthatják a nézők.
A Körmendi Kastélyszínház Társulat Az illusztráció, az Erdélyből érkező érmihályfalvai Móka Színjátszó Kör Rejtő Jenő-Nádassy László: Az admirális című előadással vendégeskedik Komlón, a fesztivál utolsó napján pedig Csengey Dénes A Tejút lovasa című darabját mutatja be a Vasvári Játékszín – emelték ki.
A produkciókat Pataki András Jászai-díjas rendező, Németh Ákos József Attila-díjas drámaíró, Regős János rendező, a Magyar Szín-Játékos szövetség elnöke, Molnár Anikó és Papp Attila, a Soproni Petőfi Színház színművészei alkotta szakmai zsűri értékeli.
Az off-programok között szerepel a Silentio transeo – A XX. század elhallgatott irodalma pódiumest, a Kövek című tanjáték, a Varga Gábor Jazz Trió fellépése, Szulák Andrea és a Stúdió 11 Ensemble sportcsarnokbeli koncertje, az Ördögölő Józsiás zenés tündérjáték díszelőadása, s a Soproni Petőfi Színház és a Zentai Magyar Kamaraszínház koprodukciója.
A program összeállítása rendhagyó volt, mert a világjárvány okozta korlátozások miatt a társulatok többsége nem dolgozhatott intenzíven, nem készült annyi új előadás, vagy azokat nem tudják utaztatni, mozdítani – idézte a sajtóanyag a fesztiváligazgatói tisztséget is betöltő Pataki Andrást. A rendező szerint ugyanakkor így is meg tudták őrizni azt a szakmai színvonalat, sokszínűséget, minőségi irányvonalat, amely eddig is jellemezte a találkozót.
A szervezők Hoppál Péter, a térség fideszes országgyűlési képviselőjének szavait tolmácsolva azt írták, hogy a KASZT – amelynek megrendezését az Emberi Erőforrások Minisztériuma 15 millió forinttal támogatja – hat év alatt a Kárpát-medencei amatőr színjátszás első számú rangos seregszemléjévé vált, és a pandémia alatt is megőrizte stabilitását.
Polics József (Fidesz-KDNP), Komló polgármestere úgy véli: az elmúlt hat KASZT megrendezése, fogadtatása bizonyította, hogy Komló felkerült a magyar kulturális élet térképére, mindez nem sikerülhetett volna az igényes közönség, a komlói közösség összefogása, cselekvőképessége nélkül.
Fajcsi Ferenc, a komlói Súgólyuk Egyesület rendezője, a KASZT főszervezője a sajtóanyagon keresztül arra hívta fel a figyelmet, hogy a fesztivál programjai ingyenesek, Szulák Andrea és a Stúdió 11 Ensemble koncertjén kívül védettségi igazolvány nélkül látogathatók.
A címlapkép csak illusztráció! Forrás: szinhaz.org
Click to share on Facebook (Opens in new window)
Click to share on Twitter (Opens in new window)
Click to share on Tumblr (Opens in new window)
Click to share on Pinterest (Opens in new window)
előadás Komlói Amatőr Színházi Találkozó színház
Átfogó oktatás- és intézményfejlesztési program zárul a Pécsi Tudományegyetemen
Konkoly Zsófia aranyérmes 100 méteres pillangóúszásban
Kővári János: Péterffy Attila következetesen bünteti azokat, akik nem értenek egyet vele (VIDEÓ)
Kutyakölyköket találtak a raktérben
A városfejlesztési terveket hamarosan le kell adni…
Ön szerint milyen városképe legyen a jövőben Pécsnek?
Pécsi polgárok hívták életre a Pécsi Értékközösség...
BIOKOM Dr. Őri László előadás fejlesztés felsőoktatás felújítás Janus Pannonius Múzeum Kerek Világ Alapítvány kiállítás koronavírus Kővári János oltás orbán viktor Pannon Filharmonikusok programok Pécsi Nemzeti Színház pécsi tudományegyetem támogatás
© Copyright 2022, Minden jog fenntartva. |  Pécsi Értékközösség Alapítvány
Facebook Twitter WhatsApp Telegram